b'\n_START_ARTICLE_\nPower Rangers Mystic Forcen zordit\n_START_PARAGRAPH_\nPower Rangers Mystic Forcessa zordit poikkesivat aiemmilla Power Rangers -tuotantokausilla n\xc3\xa4hdyist\xc3\xa4 zordeista. Mystic Rangerit (tai heid\xc3\xa4n hevosensa) muuttuivat yleens\xc3\xa4 itse loitsujensa avulla massiivisiksi ja maagisiksi zordeiksi sen sijaan, ett\xc3\xa4 zordit olisivat olleet aiempien kausien tapaan joko robotteja tai el\xc3\xa4vist\xc3\xa4 olennoista muuttuneita koneita. Poikkeuksena Mystic Forcen tavallisesta tyylist\xc3\xa4 oli Solaris Knightin ohjaama junapohjainen Solar Streak, joka muistutti enemm\xc3\xa4n aiemmilla tuotantokausilla tutuiksi tulleita zordeja. Rangereiden muodostettua Megazordinsa he ilmestyiv\xc3\xa4t sen ohjaamoon kuitenkin tavallisissa rangerasuissaan.\n_START_SECTION_\nMystinen Lohik\xc3\xa4\xc3\xa4rme\n_START_PARAGRAPH_\nMystinen Lohik\xc3\xa4\xc3\xa4rme, joka tunnettiin my\xc3\xb6s nimell\xc3\xa4 Mystisten Titaanien Lohik\xc3\xa4\xc3\xa4rmemuoto, aktivoitiin sy\xc3\xb6tt\xc3\xa4m\xc3\xa4ll\xc3\xa4 taikapuhelimiin koodi 1-0-6: Galwit Neramax Unios. Se muodostui Mystinen Feeniksen, Mystisen Keijun, Mystisen Garudan, Mystisen Minotauroksen ja Mystisen Merenneidon yhdistyess\xc3\xa4. Sen hy\xc3\xb6kk\xc3\xa4yksen nimi oli Dragon Blast. Mystinen Keiju muodosti sen p\xc3\xa4\xc3\xa4n, Mystinen Garuda sen siivet, Mystinen Minotauros sen ruumiin ja Mystinen Merenneito sen h\xc3\xa4nn\xc3\xa4n.\n_START_SECTION_\nTitan Megazord\n_START_PARAGRAPH_\nTitan Megazord oli Mystisten Titaanien viimeinen muoto, joka aktivoitiin sy\xc3\xb6tt\xc3\xa4m\xc3\xa4ll\xc3\xa4 taikapuhelimiin koodi 1-2-6: Galwit Mysto Unios. Vaikka rangerit olivat k\xc3\xa4yt\xc3\xa4nn\xc3\xb6ss\xc3\xa4 itse yh\xc3\xa4 osina Megazordissa, ilmestyiv\xc3\xa4t he sen ohjaamoon tavallisissa rangerasuissaan. He ohjasivat Megazordia shakkilautaa muistuttaneesta ohjaamosta, jossa kukin rangereista esitti nappulaa. Titan Megazord k\xc3\xa4ytti aseenaan Titan Saberia, jolla se suoritti Mystic Spell Seal, Galaxy Slash, ja Spirit of the Ancient Titans nimisi\xc3\xa4 hy\xc3\xb6kk\xc3\xa4yksi\xc3\xa4. Mystinen Merenneito muodosti sen jalat, Mystinen Minotauros sen vartalon, p\xc3\xa4\xc3\xa4n ja k\xc3\xa4det, Mystinen Feeniks ja Mystinen Keiju yhdess\xc3\xa4 sen rintapalan ja Mystinen Garuda sen siivet.\n_START_SECTION_\nCatastros\n_START_PARAGRAPH_\nCatastros oli pahan susiritari Koraggin ohjaama zord, joka muistutti ulkomuodoltaan mustaa hevosta. Legendan mukaan se oli ollut aiemmin villihevonen, jota kukaan ei ollut pystynyt kesytt\xc3\xa4m\xc3\xa4\xc3\xa4n. Suuren taistelun aikaan Octomus oli vet\xc3\xa4nyt Catastroksen alamaailman syvyyksiin, jossa Koragg onnistui kesytt\xc3\xa4m\xc3\xa4\xc3\xa4n ja saamaan sen henkil\xc3\xb6kohtaiseksi zordikseen. Kutsuakseen Catastrosta t\xc3\xa4ytyi Koraggin lausua sanat Uthe Mejor Catastros. Catastroksen vartalo muodosti Centaur Megazordin alemman puoliskon ja lis\xc3\xa4ksi sen irtautuneesta p\xc3\xa4\xc3\xa4st\xc3\xa4 muodostui Koraggille peitsi. Catastros oli my\xc3\xb6s osa Centaurus Wolf Megazordia ja Centaurus Phoenix Megazordia, joissa se muodosti valtaosan Megazordien kehosta ja loi niillekin aseeksi peitsen. Ei tiedet\xc3\xa4 pystyik\xc3\xb6 Leanbow yh\xc3\xa4 hallitsemaan Catastrosta tultuaan taas hyv\xc3\xa4ksi susisoturiksi tai yhdistym\xc3\xa4\xc3\xa4n yh\xc3\xa4 sen kanssa.\n_START_SECTION_\nCentaur Megazord\n_START_PARAGRAPH_\nCentaur Megazord syntyi, kun susiritari Koragg yhdistyi Catastroksen kanssa ja muodosti kentaurin. Koragg k\xc3\xa4ytti t\xc3\xa4t\xc3\xa4 muotoa ensimm\xc3\xa4isess\xc3\xa4 taistelussaan valkoista rangeria vastaan melkein heti sen j\xc3\xa4lkeen kun pahat voimat olivat vapautuneet. My\xc3\xb6hemmin h\xc3\xa4n k\xc3\xa4ytti sit\xc3\xa4 Mystist\xc3\xa4 Lohik\xc3\xa4\xc3\xa4rmett\xc3\xa4 vastaan ennen kuin muutti muotonsa Centaurus Wolf Megazordiksi. H\xc3\xa4n my\xc3\xb6s k\xc3\xa4ytti Centaur Megazordia, kun Nick oli ensin tuhonnut peikkohirvi\xc3\xb6n Catastroksen kanssa ja viel\xc3\xa4 kerran, kun Leanbow taisteli Black Lancea vastaan.\n_START_SECTION_\nCentaurus Wolf Megazord\n_START_PARAGRAPH_\nKoragg muuttui Catastroksen kanssa sinimustaksi Centaurus Wolf Megazordiksi, kun h\xc3\xa4n suurena ollessaan lausui sanat Uthe Mejor Ultimas. Centaurus Wolf Megazordin p\xc3\xa4\xc3\xa4hy\xc3\xb6kk\xc3\xa4yksi\xc3\xa4 olivat Dark Magic Spell Seal ja Dark Magic Strike. T\xc3\xa4m\xc3\xa4 yhdistelm\xc3\xa4 oli viitt\xc3\xa4 Mystist\xc3\xa4 Titaania ja Mystist\xc3\xa4 Lohik\xc3\xa4\xc3\xa4rmett\xc3\xa4 voimakkaampi. Se oli my\xc3\xb6s Titan Megazordia vahvempi, vaikka h\xc3\xa4visikin sille taistelussa Titans Attack -liikett\xc3\xa4 vastaan. Centaurus Wolf Megazord k\xc3\xa4ytti Manticore Megazordia vastaan my\xc3\xb6s liikett\xc3\xa4 Counter Attack. Centaurus Wolf Megazord pystyi my\xc3\xb6s k\xc3\xa4ytt\xc3\xa4m\xc3\xa4\xc3\xa4n Titan Megazordin Mystic Spell Seal -hy\xc3\xb6kk\xc3\xa4yst\xc3\xa4, kun Koraggista oli tullut taas Leanbow.\n_START_SECTION_\nCentaurus Phoenix Megazord\n_START_PARAGRAPH_\nCentaurus Phoenix Megazord oli Mystisen Feeniksin ja Catastroksen muodostama harvinainen yhdistelm\xc3\xa4. T\xc3\xa4ss\xc3\xa4 yhdistelm\xc3\xa4ss\xc3\xa4 Megazordin kyp\xc3\xa4r\xc3\xa4st\xc3\xa4 l\xc3\xa4hti alasp\xc3\xa4in pitk\xc3\xa4 harmaa harja, jonka se pystyi saamaan liekkeihin ja jota se py\xc3\xb6ritti p\xc3\xa4in vihollistaan._NEWLINE_Jaksossa "Voimakas Catastros" Nick joutui Catastroksen kanssa toiseen ulottuvuuteen, jossa h\xc3\xa4n onnistui auttamaan Necrolain hy\xc3\xb6kk\xc3\xa4yksess\xc3\xa4 haavoittunutta hevosta. Nick sai Catastroksen luottamaan itseens\xc3\xa4 ja he yhdistyiv\xc3\xa4t sen j\xc3\xa4lkeen Centaurus Phoenix Megazordiksi ja tuhosivat hirvi\xc3\xb6n, jolla oli hallussaan rangereilta viedyt Titan Megazordin voimat. Centaurus Phoenix Megazord n\xc3\xa4htiin viimeisen kerran jaksossa "Portinvartija, Osa 2".\n_START_SECTION_\nSolar Streak\n_START_PARAGRAPH_\nSolar Streak oli kuusivaunuista junaa muistuttanut zord, joka kuului Daggeronille. Se oli v\xc3\xa4ritykselt\xc3\xa4\xc3\xa4n sininen ja kultainen. Solar Streak muistutti hieman Rail Rescueita sarjasta Power Rangers Lightspeed Rescue, mutta Solar Streakill\xc3\xa4 pystyi matkustamaan my\xc3\xb6s toisiin ulottuvuuksiin. Solar Streakin sai esiin rei\'itt\xc3\xa4m\xc3\xa4ll\xc3\xa4 kortin Solar Cell Morpherilla.\n_START_SECTION_\nSolar Streak Megazord\n_START_PARAGRAPH_\nSolar Streak pystyi muuttumaan taistelumuotoon nimelt\xc3\xa4 Solar Streak Megazord, joka oli kauden ainoa koneisiin perustunut zord. Verrattuna muiden kausien konepohjaisiin zordeihin sen j\xc3\xa4rjestelm\xc3\xa4t olivat verrattain huonoja, koska sit\xc3\xa4 ohjattiin vivuilla ja Megazord toimi hiilen ja h\xc3\xb6yryn voimalla. Solar Streak Megazord k\xc3\xa4ytti taisteluissa kolmea eri hy\xc3\xb6kk\xc3\xa4yst\xc3\xa4. Steam Blaster -liikkeess\xc3\xa4 Megazord nojasi eteen ja sen p\xc3\xa4\xc3\xa4laella olleesta aukosta virtasi h\xc3\xb6yry\xc3\xa4 vihollista p\xc3\xa4in. Remote Train Cars -liikkeess\xc3\xa4 sen jaloissa olleista taskuista ilmestyi kaksi pient\xc3\xa4 lent\xc3\xa4v\xc3\xa4\xc3\xa4 veturia, jotka py\xc3\xb6riv\xc3\xa4t vihollisen ymp\xc3\xa4rill\xc3\xa4 ja sitoivat vihollisen kiskoilla. Solar Streak Megazordin viimeistelyisku oli nimelt\xc3\xa4\xc3\xa4n Furnace Blast, jolloin Megazordin rinnassa aukesi suuri luukku hiilikattilaan, jonne hirvi\xc3\xb6 imeytyi ja sen j\xc3\xa4lkeen tuhoutui. Solar Streak muuttui Solar Streak Megazordiksi, kun Daggeron rei\'itti kortin Solar Cell Morpherillaan.\n_START_SECTION_\nManticore Megazord\n_START_PARAGRAPH_\nManticore Megazord syntyi, kun Mystinen Tulilintu ja Mystinen Leijona yhdistyiv\xc3\xa4t. Se k\xc3\xa4ytti aseenaan Legend Striker nimist\xc3\xa4 hilparia, jolla se teki yleens\xc3\xa4 Legend Striker Spin Attack -liikkeen. Se k\xc3\xa4ytti my\xc3\xb6s Manticore Lasers -liikett\xc3\xa4 Centaurus Wolf Megazordia vastaan. Viel\xc3\xa4 er\xc3\xa4s liike oli Fire Tornado, jota se k\xc3\xa4ytti Serpentinaa vastaan k\xc3\xa4ydyss\xc3\xa4 taistelussa._NEWLINE_Manticore Megazord n\xc3\xa4htiin viimeisen kerran, kun rangerit taistelivat Mestaria vastaan.\n_START_SECTION_\nBrightstar\n_START_PARAGRAPH_\nBrightstar oli zord, joka muistutti valkoista hevosta. Se oli siten hyvin samankaltainen Catastroksen kanssa. Brightstar oli kuitenkin yksisarvinen, jolla oli suuri kultainen sarvi otsassa. Brightstar pystyi matkustamaan ulottuvuuksien v\xc3\xa4lill\xc3\xa4 ja my\xc3\xb6s alamaailmaan ja sielt\xc3\xa4 takaisin. Se pysty yhdistym\xc3\xa4\xc3\xa4n Mystisen Feeniksin kanssa ja muodostamaan siten Phoenix Unizordin. Brightstar oli Daggeronin vanha yst\xc3\xa4v\xc3\xa4.\n_START_SECTION_\nPhoenix Unizord\n_START_PARAGRAPH_\nPhoenix Unizord syntyi, kun Mystinen Feeniks ja Brightstar yhdistyiv\xc3\xa4t. Se oli periaatteessa valkoinen versio Centaurus Phoenix Megazordista. Brightstarin p\xc3\xa4\xc3\xa4st\xc3\xa4 muodostui zordille keih\xc3\xa4s ja sen h\xc3\xa4nt\xc3\xa4 yhdistyi Mystisen Feeniksin kanssa muodostaen Megazordin p\xc3\xa4\xc3\xa4n. Brightstarin vartalo muodosti ison osan Megazordista. Sen viimeistelyisku oli nimelt\xc3\xa4\xc3\xa4n Final Strike, jossa Feeniks Unizord lensi yl\xc3\xb6s taivaalle ja putosi sitten p\xc3\xa4\xc3\xa4 ja keih\xc3\xa4s edell\xc3\xa4 vihollistaan p\xc3\xa4in.'